185. lahka brigada
185. lahka brigada vojna je jedinica koja je tokom rata u Bosni i Hercegovini djelovala u sastavu Prvog i Drugog korpusa Armije Republike Bosne i Hercegovine. Početkom rata, odbrana na području Žepe organizovala se u okviru jedinica TO mjesnih zajednica. Formirane su jedinice MZ Žepa, MZ Podžeplje, MZ Gođenje i MZ Luka. 16. maja ove jedinice objedinjene su pod komandom Štaba TO Žepa. U julu su od postojećih jedinica nastali 1. žepski odred i 2. žepski odred "4. juli". 1. žepačka brdska brigada formirana je 27. maja 1993. i bila je u sastavu Operativne grupe Istočna Bosna. U sastav OG-8 Srebrenica 2. korpusa ušla je 8. oktobra 1994, kada je i preimenovana u 1. žepačku lahku brigadu. Formiranjem 28. divizije preimenovana je u 285. lahku brigadu. Od ljudstva koje je preživjelo pad Žepe u julu 1995. i uspjelo stići na slobodne teritorije, 2. septembra osnovana je 185. lahka brigada koja je ušla u sastav 16. divizije 1. korpusa. Zlatnim ljiljanom, najvišim ratnim priznanjem, odlikovano je osam pripadnika brigade.